Joneliškės ežeras
55°13′35″š. pl. 26°21′42″r. ilg.﻿ / ﻿55.2263°š. pl. 26.3617°r. ilg.﻿ / 55.2263; 26.3617 Joneliškės ežeras – ežeras šiaurės rytų Lietuvoje, Ignalinos rajone, apie 6,5 km į pietryčius nuo Ceikinių. Ežeras netaisyklingos V raidės formos, ilgis iš šiaurės vakarų į pietryčius – 0,48 km, plotis – iki 0,32 km. Altitudė 167,8 m. Krantai žemi, šiaurės vakaruose ir rytuose pelkėti, tik vakarinis krantas aukštesnis, apaugę medžiais ir krūmynais. Šiaurinėje pakrantėje stūkso miškelis, kitose pakrantėse plyti dirbami laukai. Iš šiaurės vakarų į rytus ežerą prateka Varlenkos upės intakas V-1 (Kančioginos upės baseinas). Į vakarus įsikūręs Kančiogino kaimas.